CELEX: 32015D2181
Language: et
Date: 2015-11-24 00:00:00
Title: Komisjoni rakendusotsus (EL) 2015/2181, 24. november 2015, standardi EN 795:2012 „Kukkumisvastased isikukaitsevahendid. Ankurdusseadmed” viite piirangutega avaldamise kohta Euroopa Liidu Teatajas vastavalt Euroopa Parlamendi ja nõukogu määrusele (EL) nr 1025/2012 (EMPs kohaldatav tekst)

26.11.2015   
            
            
               ET
            
            
               Euroopa Liidu Teataja
            
            
               L 309/10
            
         KOMISJONI RAKENDUSOTSUS (EL) 2015/2181,
   24. november 2015,
   standardi EN 795:2012 „Kukkumisvastased isikukaitsevahendid. Ankurdusseadmed” viite piirangutega avaldamise kohta Euroopa Liidu Teatajas vastavalt Euroopa Parlamendi ja nõukogu määrusele (EL) nr 1025/2012
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. detsembri 1989. aasta direktiivi 89/686/EMÜ isikukaitsevahendeid käsitlevate liikmesriikide õigusaktide ühtlustamise kohta, (1) eriti selle artikli 5 lõiget 4,
   võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ, (2) eriti selle artikli 11 lõike 1 punkti a,
   võttes arvesse vastavalt määruse (EL) nr 1025/2012 artiklile 22 loodud komitee arvamust
   ning arvestades järgmist:
   
               (1)
            
            
               Kui riiklik standard, millega on üle võetud selline ühtlustatud standard, mille viide on avaldatud Euroopa Liidu Teatajas (ELT), hõlmab üht või mitut direktiivi 89/686/EMÜ II lisas sätestatud olulist tervisekaitse- või ohutusnõuet, eeldatakse, et selle standardi kohaselt toodetud seade vastab asjaomastele olulistele tervisekaitse- ja ohutusnõuetele.
            
         
               (2)
            
            
               12. veebruaril 2000 avaldas Euroopa Komisjon ühtlustatud standardite loetelu Euroopa Liidu Teatajas avaldamise ajal hoiatuse seoses ühtlustatud standardiga EN 795: 1996. Komisjon täpsustas, et „selles väljaandes ei käsitleta A-, C- ja D-tüüpi […] seadmeid, mille puhul ei saa eeldada vastavust direktiivi 89/686/EMÜ sätetele.”
            
         
               (3)
            
            
               21. oktoobri 2010. aasta otsuses kohtuasjas C-185/08 leidis Euroopa Liidu Kohus, et A 1-tüüpi ankurdusvahenditega seonduvad standardi EN 795 sätted ei kuulu direktiivi 89/686/EMÜ kohaldamisalasse.
            
         
               (4)
            
            
               Prantsusmaa esitas 3. augustil 2012 ametliku vastuväite seoses standardiga EN 795:2012 „Kukkumisvastased isikukaitsevahendid. Ankurdusseadmed,” mis on ühtlustatud direktiivi 89/686/EMÜ alusel. Kõnealuse standardi kiitis Euroopa Standardikomitee (CEN) heaks 9. juunil 2012, kuid vastav viide on Euroopa Liidu Teatajas seni veel avaldamata.
            
         
               (5)
            
            
               Ametlik vastuväide põhineb asjaolul, et püsiankurdusseadmed, mille külge kinnitatakse allakukkumise vältimiseks isikukaitsevahendid – nt julgestusrihmad, ohutusrihm šoki leevendajaga ja muud ühenduselemendid, on struktuuri või kiviseina oluline osa. Ankurdusseadmed, mis moodustavad lahutamatu osa struktuurist, ei ole isikukaitsevahendid, vaid isikukaitsevahenditest eraldiseisvad ja seega neid täiendavad vahendid. Sellisel juhul tuleb isikukaitsevahenditena käsitleda vaid ühenduselemente.
            
         
               (6)
            
            
               Standard EN 795:2012 hõlmab nii püsi- kui ka teisaldatavaid ankurduspunkte. Kuid vaid teisaldatavad ankurduspunktid (nn transporditavad ja ajutised), mis ei ole alaliselt struktuuri külge kinnitatud, kuuluvad direktiivi 89/686/EMÜ reguleerimisalasse.
            
         
               (7)
            
            
               Standard EN 795:2012 hõlmab viit tüüpi ankurdusvahendeid, mis jagunevad vastavalt nende omadustele järgmiselt:
               
                  Tüüp A: ühe või enama alalise ankurduspunktiga ankurdusvahendid, mille kinnitamiseks struktuuri külge on vaja ehituslikke ankurdusvahendeid või kinnituselemente;
               
                  Tüüp B: ühe või enama alalise ankurduspunktiga ankurdusvahendid, mille kinnitamiseks struktuuri külge ei ole vaja ehituslikke ankurdusvahendeid ega kinnituselemente;
               
                  Tüüp C: horisontaalsete elastsete kaablitega ankurdusvahendid;
               
                  Tüüp D: horisontaalsete jäikade kaablitega ankurdusvahendid;
               
                  Tüüp E: ankurdusvahend, mida kasutatakse horisontaalsetel pindadel, mille puhul tulemus sõltub vaid seadme massist ning seadme ja pinna vahelisest hõõrdumisest (kaalust).
            
         
               (8)
            
            
               Pärast standardi EN 795:2012 uurimist leidis komisjon, et vaid B- ja E-tüüpi ankurdusvahendid on teisaldatavad ankurdusvahendid, mis ei ole alaliselt struktuuri külge kinnitatud, ning seega on nende puhul tegemist direktiiviga 89/686/EMÜ hõlmatud isikukaitsevahenditega.
            
         
               (9)
            
            
               Konsulteeriti Euroopa standardiorganisatsioonide, liidu toetust saavate Euroopa sidusrühmade organisatsioonide ja isikukaitsevahendite töörühmaga,
            
         ON VASTU VÕTNUD KÄESOLEVA OTSUSE:
   Artikkel 1
   Viide standardile EN 795:2012 „Kukkumisvastased isikukaitsevahendid. Ankurdusseadmed” avaldatakse Euroopa Liidu Teatajas lisas ette nähtud piiranguga.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 24. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  EÜT L 399, 30.12.1989, lk 18.
   
      (2)  ELT L 316, 14.11.2012, lk 12.
   
      LISA
      
         DIREKTIIVI 89/686/EMÜ KOHASTE EUROOPA ÜHTLUSTATUD STANDARDITE PEALKIRJADE JA VIIDETE AVALDAMINE
      
      
                  ESO (1)
                  
               
               
                  Ühtlustatud standardi viide ja pealkiri
                  (ja viitedokument)
               
               
                  Esmakordne avaldamine ELTs
               
               
                  Asendatava standardi viide
               
               
                  Asendatava standardi vastavuseelduse kehtivuse lõppkuupäev
                  Märkus 1
               
            
                  CEN
               
               
                  EN 795:2012
                  Kukkumisvastased isikukaitsevahendid. Ankurdusseadmed
               
               
                  See on esmakordne avaldamine
               
               
                  EN 795:1996
               
               
                   
               
            
                  
                     Hoiatus. Selles dokumendis ei käsitleta
                  
                              —
                           
                           
                              A-tüüpi seadmeid (ühe või enama alalise ankurduspunktiga ankurdusvahendid, mille kinnitamiseks struktuuri külge on vaja ehituslikke ankurdusvahendeid või kinnituselemente), millele on osutatud punktides 3.2.1, 4.4.1, 5.3;
                           
                        
                              —
                           
                           
                              C-tüüpi seadmeid (horisontaalsete elastsete kaablitega ankurdusvahendid), millele on osutatud punktides 3.2.3, 4.4.3 ja 5.5;
                           
                        
                              —
                           
                           
                              D-tüüpi seadmeid (horisontaalsete jäikade kaablitega ankurdusvahendid), millele on osutatud punktides 3.2.4, 4.4.4 ja 5.6;
                           
                        
                              —
                           
                           
                              eelnevate variantide mis tahes kombinatsioone.
                           
                        A-, C- ja D-tüübi puhul ei hõlma käesolev teatis punkte 4.5, 5.2.2, 6, 7 ning A ja ZA lisa.
                  Seepärast ei saa eeldada eespool osutatud seadmete vastavust direktiivi 89/686/EMÜ sätetele, sest nende seadmete puhul ei ole tegemist isikukaitsevahenditega.
               
            
                  
                     Märkus.
                  
               
               
                  Tavaliselt on kuupäev, mil asendatava standardi vastavuseeldus kehtivuse kaotab, Euroopa standardiorganisatsiooni kehtestatud tühistamiskuupäev, kuid kõnealuste standardite kasutajate tähelepanu juhitakse asjaolule, et teatavatel erandjuhtudel võib olla ka teisiti.
               
            
         (1)  ESO: Euroopa standardiorganisatsioon:
      
                  —
               
               
                  CEN: Avenue Marnix 17, 1000, Brüssel, tel +32 25500811, faks + 32 25500819 (http://www.cen.eu)
               
            
                  —
               
               
                  Cenelec: Avenue Marnix 17, 1000, Brüssel, tel +32 25196871, faks +32 25196919 (http://www.cenelec.eu)
               
            
                  —
               
               
                  ETSI: 650, route des Lucioles, 06921 Sophia Antipolis, tel +33 492944200; faks +33 493654716, (http://www.etsi.eu)